****

**Jön a Milky Chance az Akvárium Klubba**

**Legújabb *Mind the Moon* című, harmadik lemezével érkezik az Akvárium Klubba 2020. február 29-én a német formáció, a Milky Chance.**

Az énekes-gitáros Clemens Rehbein, Philipp Dausch DJ és producer, illetve Antonio Greger gitáros még az iskolai évek alatt barátkoztak össze, de a tagok közös zenei érdeklődésének köszönhetően végül megalapították a Milky Chance-t. Kezdetben csak duóként, 2015 óta azonban mindhárman aktív tagjai a zenekarnak..
A tagokat olyan előadók inspirálták, mint a Bob Marley, Hendrix vagy a Red Hot Chilli Peppers, zenei stílusukat mégis nehéz behatárolni, hiszen felfedezhető a folk, a rock, némi reggae és egy kis jazz is az elektronikai jegyek mellett. A Milky Chance 2013-ban jött ki első kislemezével, a *Stolen Dance* című dallal, ami azonnal a slágerlisták élére került, ezzel megszerezve a zenekarnak a világhírnevet.
Még ebben az évben kiadták *Sadnecessary* című albumukat, amit 2017-ben *Blossom* címmel követett második nagylemezük. Novemberben pedig új, fülbemászó dallamokkal jelenik meg *Mind the Moon* című harmadik stúdió albumuk, melyet élőben is hallhat majd a közönség február 29-én, a NagyHallban.

Jegyek október 4-től: <https://akvariumklub.hu/programok/milky-chance/>

[Facebook esemény](https://www.facebook.com/events/3085013331745823/)
[Press fotók](https://cloud.akvariumklub.hu/index.php/s/Y7QkWwMRaXdRJTL)

Akvárium Klub, 2019. október 1.